# Charly Danone

Charly Danone (Carlos Ruiz, La Rioja, 18 de febrer de 1960), també conegut com a Charly D, és un cantant i autor de música de ball. En els anys vuitanta fou un dels pioners a Espanya dels moviments High Energy i italo-disco gràcies als seus senzills Ain't got a chance (1984), Ed io ti trovero (86), You can do it (87) i Take to bed (88).

## Inici

La coneguda botiga de discos Blanco y Negro, inaugurada l'any 1980 en Barcelona, dedicada a la venda de discos d'importació, va crear el seu propi segell discogràfic en 1984 per llançar artistes propers amb estil dance. Aprofitant-se'n de l'oportunitat, Charly Danone enregistrà el seu primer disc als estudis Aura de Barcelona, amb producció de Felix B. Mangione. El senzill, “Ain't got a chance”, pertany al gènere que avui hom coneix com Hi-NRG, que llavors feia les primeres passes a Espanya. La potència i el so innovador del tema li reportà un èxit inesperat, la qual cosa animà en Charly a fer gires per Itàlia i Espanya, amb especial dedicació a Catalunya on aquest estil musical esdevingué molt popular.

## En el cim de la carrera

Tant fou així que es generà un moviment musical batejat més tard com Sabadell Sound. Després d'aquest primer senzill en succeïren tres més: “ Ed io ti trovero” (1986), que evolucionà vers l'Italo Disco, “You can do it” (1987) i “Take to bed”, amb un so d'acord amb l'estil Eurodisco de finals de la dècada.

## Retorn

En 2017, als 56 anys, després de més de dues dècades apartat dels escenaris, Charly Danone tornà a fer un concert en la sala El Cel de Badalona.
Arran d'aquesta tornada el productor Tony Costa li oferí tornar a crear temes high-energy, col·laboració que es materialitzà en els senzills Go!de la mà de Gloobal Music i I live in my dream amb el segell Magic Sound Records. En desembre d'aquell mateix any encetà una gira per Mèxic i Califòrnia amb la qual es refermà la seva tornada a la música, destacant la seva actuació davant de milers de persones en el Deportivo Eduardo Molina de la Ciudat de Mèxic, ciutat en la que el H-NRG compta amb milers de seguidors i nombrosos locals i festivals dedicats.
En 2018 l'estil de Charly Danone evoluciona cap al pop dance, techno dance y tropical house pop amb el senzill No pares (Don't stop me baby), del productor Diego Magne, i el disc Charly D produït per Nacho Romero i presentat amb una actuació a la sala Bikini de Barcelona.
El darrer llançament, produït per Bob García, és el tema dance Feel Your Body (2018).

## Discografia

* 1984 “Ain't got a chance”, Blanco y Negro
* 1986 “Ed io ti trovero”, Indalo Music
* 1987 “You can do it”, Blanco y Negro
* 1988 “Take to be]”, Blanco y Negro
* 2017 Go! Gloobal Music
* 2017 I live in my dream, Magic Sound Records
* 2018 No pares (Don't stop me baby)
* 2018 Charly D, Onda Estudios
* 2018 Feel Your Body

## Referències

* ↑ «Charly Danone Live - Discoteca El Cel, Badalona (2017)». [Consulta: 18 març 2017].
* ↑ «Spotify - Go - Tony Costa» (en anglès). Sptotify. [Consulta: 20 març 2020].
* ↑ «ArteFantasticoMexicano Instagram Posts» (en castellà). Picuki, 2017. [Consulta: 20 març 2020]. «A la venta los libros "Jaime Ruelas: ilustrando el high energy. Arte fantástico mexicano" y "De colores la música: lo que bien se baila...jamás se olvida. Identidades sociomusicales en la Ciudad de México: el caso de la música high energy" el sábado 16 de diciembre en el concierto de Charly Danone en el Deportivo Eduardo Molina. Estará presente Jaime Ruelas y los autores de ambos libros, por si gustas adquirirlos autografiados»
* ↑ «No pares (Don't Stop Me Baby)» (en anglès). Spotify. [Consulta: 20 març 2020].
* ↑ «Charly D» (en castellà). Spotify. [Consulta: 20 març 2020].
* ↑ «dijous, 31 / maig / 2018 | 20:00 h -CHARLY DANONE | SALA BIKINI». ASACC - Associació de Sales de Concerts de Catalunya. Arxivat de l'original el 2020-03-20. [Consulta: 20 març 2020].
* ↑ «Feel Your Body - Charly Danone- Bob Garcia» (en anglès). Spotify, 2018. [Consulta: 20 març 2020].

## Enllaces externs

* Charly Danone - Lloc web oficial